A Cup of Joe 
(BKK #625, Total #1370)

มาย่านสัมมากร แน่นอนต้องไม่พลาดลองกาแฟร้านดังในย้านนี้ค่ะ

-- การเดินทาง --
ร้านอยู่ในหมู่บ้านสัมมากร จะเข้ามาทาง รามคำแหง ซ.110 หรือ 112 ก็ได้นะคะ ร้านอยู่ตรงข้ามทะเลสาปค่ะ อยู่เยื้องๆ ร้าน See 180 สามารถจอดรถได้ริมถนนหน้าร้านค่ะ
	

-- บรรยากาศ -- 
ร้านไม่ใหญ่นะคะ แต่บรรยากาศดูเป็นกันเองดีค่ะ มีที่นั่งด้านนอกไม่ติดแอร์ และมีโต๊ะไม้ขนาดใหญ่ในห้องแอร์ ซึ่งห้องแอร์นี่เป็นที่ที่เจ้าของร้านเปิดคลาสสอนเรื่องกาแฟด้วยค่ะ

ร้านปิดวันจันทร์นะคะ 
  

-- การบริการ -- 
การบริการดีมากค่ะ เราไปวันธรรมดาช่วงบ่ายๆ ไม่เจอเจ้าของร้านนะคะ แต่ก็ได้เจอน้องผู้หญิงค่ะ น้องน่ารัก คุยน่ารักดีมาก ชงกาแฟก็อร่อยดีค่ะ 


-- เมนู -- 
ร้านนี้ค่อนข้างโดดเด่นเรื่องกาแฟนะคะ นอกจากกาแฟก็มีเครื่องดื่มอื่นๆ ให้เลือกค่ะ

นอกากเมนูเครื่องดื่ม ทางร้านขายกาแฟด้วยนะคะ ทางร้านคั่วกาแฟเองค่ะ รับเมล็ดกาแฟมาจากทางเหนือ และมีจากนอกด้วย เบลนด์ของทางร้านเป็นเมล็ดกาแฟจากสามแหล่งค่ะ จากไหนบ้าง ลืมค่ะ 555 สำหรับราคาเมล็ดกาแฟที่ทางร้านคั่ว ขาย กก. ละ พันบาทค่ะ หรือ สองร้อยห้าสิบ กรัม สามร้อย บาท ค่ะ

-- ที่ได้ลอง -- 

•	Hot Latte (60)
โอ้ววว แม่เจ้า ลาเต้แก้วนี้คือใช่เลยค่ะ หอมกาแฟมากกกกก เนื่องจากทางร้านคั่วกาแฟเองด้วย ก็มั่นใจได้ในคุณภาพของกาแฟ กาแฟเข้มค่ะ คือต้องค่อยๆ จิบ ออกขมนิดๆ ไม่เปรี้ยว ดื่มง่ายมากค่ะ ชอบมากๆ คือเข้มกาแฟ แต่มีความนวล ละมุน ลื่นคอ ชอบมากๆ เลยค่ะ

•	ชามะนาว (60)
สั่งแบบเปรี้ยวๆ และขอหวานน้อย ทางร้านใช้มะนาวผงนะคะ ก็ชงมาเปรี้ยวสะใจเลยค่ะ ดื่มได้เรื่อยๆ ค่ะ


-- บทสรุป -- 
ชอบกาแฟมากๆ เลยค่ะ 



--- ข้อมูลเพิ่มเติม ---

----------
เบอร์ติดต่อ : 089 116 9923
เวลาเปิด-ปิด : 
Tue-Fri: 8:00 am - 6:00 pm
Sat-Sun: 9:00 am - 6:00 pm
พิกัด : 13.76622,100.678229
ที่อยู่ : Sammakorn 2 allay, Ramkamhang Rd, Sapansung, Bangkok, Thailand 10240
FB :  https://www.facebook.com/postcoffee2/
Website : -
Line : @zbj3938c
IG : -
Email : -
Twitter : -
----------




----------
Copyright  2016. MonnieFoodTravel. All Rights Reserved.
ห้ามทำการดัดแปลง ทำซ้ำ เผยแพร่ ส่วนหนึ่งส่วนใด หรือทั้งหมด ก่อนได้รับอนุญาต
----------
ชิมเอง จ่ายเอง บ่นเอง 
ไม่มีม้า ไม่มีอวย
----------



